CELEX: 32018R0549
Language: hr
Date: 2018-04-06 00:00:00
Title: Provedbena uredba Komisije (EU) 2018/549 оd 6. travnja 2018. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

9.4.2018   
            
            
               HR
            
            
               Službeni list Europske unije
            
            
               L 91/11
            
         PROVEDBENA UREDBA KOMISIJE (EU) 2018/549
   оd 6. travnja 2018.
   o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (e),
   budući da:
   
               (1)
            
            
               Uredbom (EEZ) br. 2658/87 uspostavljena je nomenklatura robe (dalje u tekstu „kombinirana nomenklatura” ili „KN”), koja je utvrđena u Prilogu I. toj uredbi.
            
         
               (2)
            
            
               Dodatnom napomenom 6. uz poglavlje 17 kombinirane nomenklature definira se „inulinski sirup” za potrebe podbrojeva KN 1702 60 80 i 1702 90 80. Riječ je o proizvodu dobivenom neposredno hidrolizom inulina ili oligofruktoze, koji sadržava fruktozu u suhom stanju u slobodnom obliku ili u obliku saharoze.
            
         
               (3)
            
            
               Na inicijativu Komisije, na temelju članka 12. stavka 3. Uredbe (EEZ) br. 2658/87 i članka 7. točke (a) podtočke ii. Uredbe (EU) br. 1294/2013 Europskog parlamenta i Vijeća (2), u okviru Djelovanja 2 (3) europske mreže carinskih laboratorija provedeno je „Ispitivanje osposobljenosti u pogledu šećera i proizvoda koji sadržavaju šećer za 2016.” (4). Otkriveno je da carinski laboratoriji u Uniji različito tumače riječi „fruktoza u slobodnom obliku ili u obliku saharoze” navedene u dodatnoj napomeni 6. uz poglavlje 17.
            
         
               (4)
            
            
               Stoga bi tekst dodatne napomene trebalo učiniti jasnijim. Količinu prisutnog šećera, u obliku suhe tvari, trebalo bi odrediti metodom tekućinske kromatografije visoke učinkovitosti, koja je najpreciznija dostupna metoda.
            
         
               (5)
            
            
               Radi očuvanja pravne sigurnosti potrebno je izmijeniti dodatnu napomenu dodavanjem novog odlomka u postojeći tekst.
            
         
               (6)
            
            
               Kako bi se osigurala jedinstvena primjena kombinirane nomenklature u cijeloj Uniji u odnosu na definiciju inulinskog sirupa obuhvaćenog podbrojevima KN 1702 60 80 i 1702 90 80, trebalo bi izmijeniti dodatnu napomenu 6. uz poglavlje 17.
            
         
               (7)
            
            
               Prilog I. Uredbi (EEZ) br. 2658/87 stoga bi trebalo izmijeniti na odgovarajući način.
            
         
               (8)
            
            
               Mjere predviđene u ovoj Uredbi u skladu su s mišljenjem Odbora za carinski zakonik,
            
         DONIJELA JE OVU UREDBU:
   Članak 1.
   U dodatnoj napomeni 6. uz poglavlje 17 drugog dijela kombinirane nomenklature iz Priloga I. Uredbi (EEZ) br. 2658/87 dodaje se sljedeći odlomak:
   
      „Količina ‚fruktoze u slobodnom obliku ili u obliku saharoze’ određuje se formulom F + 0,5 S/0,95 izračunanom na temelju suhe tvari, pri čemu je ‚F’ sadržaj fruktoze, a ‚S’ sadržaj saharoze, kako su određeni metodom tekućinske kromatografije visoke učinkovitosti.”
   
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. travnja 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 256, 7.9.1987., str. 1.
   
   
      (2)  Uredba (EU) br. 1294/2013 Europskog parlamenta i Vijeća od 11. prosinca 2013. o uspostavi programa djelovanja za carinu u Europskoj uniji za razdoblje 2014. – 2020. (Carina 2020.) i stavljanju izvan snage Odluke br. 624/2007/EZ (SL L 347, 20.12.2013., str. 209.).
   
      (3)  Djelovanje 2 obuhvaća međusobne usporedbe i validaciju metoda carinskih laboratorija.
   
      (4)  Europska komisija izdala je završno izvješće 24. travnja 2017. te ga je uputila europskoj mreži carinskih laboratorija.